पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते काेराेना संक्रमण और रेमडेसिविर इंजेक्शन की मांग के बीच पुलिस ने पीथमपुर में एक हार्ड वेयर व्यापारी काे रेमडेसिविर इंजेक्शन की कालाबाजारी करते हुए साेमवार रात पकड़ा। जबकि मंगलवार की सुबह उसके साथी डाॅक्टर काे भी धर-दबाेचा। व्यापारी इसी डाॅक्टर की मिलीभगत से इंजेक्शनाें का साैदा कर रहा था। इस संबंध में मुखबिर से धार एसपी आदित्यप्रतापसिंह काे सूचना मिली थी कि पीथमपुर का हार्डवेयर व्यापारी रेमडेसिविर इंजेक्शन ब्लैक में बेच रहा है। एसपी के निर्देश पर पीथमपुर सीएसपी टीएस बघेल ने टीआई चंद्रभानसिंह चढ़ार काे कार्रवाई के निर्देश दिए। इस पर उसे पकड़ा गया। उसके पास से पुलिस ने दाे इंजेक्शन बरामद किए हैं। पूछताछ में उसने बताया कि एक इंजेक्शन काे 23 हजार रुपए में बेचने का साैदा किया था। दाे की कीमत 46000 रुपए तय की हुई थी। पीथमपुर सीएसपी तरुणेंद्र सिंह बघेल के अनुसार एसपी धार काे मुखबिर से सूचना मिली थी कि पीथमपुर की हाउसिंग बाेर्ड काॅलाेनी में चंद्रेश जैन नाम का व्यक्ति रेमडेसिविर इंजेक्शन बेच रहा है। थाना प्रभारी चंद्रभानसिंह चढ़ार व सब इंस्पेक्टर केएस मंडलोई ने देर रात घेराबंदी कर उसको गिरफ्तार किया।
उसका पूरा नाम चंद्रेश पिता ज्ञानचंद्र जैन निवासी हाउसिंग बोर्ड काॅलोनी पीथमपुर है। वह हार्डवेयर का व्यापारी है। पूछताछ में उसने बताया कि एक इंजेक्शन की 23000 रुपए कीमत के हिसाब से दोनों इंजेक्शन का 46000 रुपए में साैदा तय हुआ था। इस काम में पीथमपुर हाॅस्पिटल नाम से क्लीनिक चलाने वाले डॉक्टर नरेंद्र उर्फ आनंद राज की भी मिलीभगत थी। पुलिस ने दाेनाें काे गिरफ्तार कर लिया है। सीएसपी बघेल ने बताया कि दाेनाें का रिमांड लिया जा रहा है। फिलहाल ताे धारा 420, 34, 188 भादंवि तथा 3/7 आवश्यक वस्तु अधिनियम व धारा 53, 57 आपदा प्रबंधन अधिनियम 2005 व महामारी अधिनियम 1897 की धारा 3 के अधीन केस दर्ज किया गया है। इन पर आगे रासुका जैसी कार्रवाई भी हाे सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn